b'\n_START_ARTICLE_\nAnton Grizold\n_START_SECTION_\n\xc5\xbdivljenjepis\n_START_PARAGRAPH_\nSrednjo \xc5\xa1olo je obiskoval v Ljubljani, na voja\xc5\xa1kem oddelku Gimnazije Moste. Anton Grizold je diplomiral in magistriral iz obramboslovja na FDV. Leta 1989 je prav tako na FDV-ju doktoriral s podro\xc4\x8dij obramboslovja in varnosti v mednarodnih odnosih. Med letoma 1989 in 1994 je bil predstojnik katedre za Obramboslovje na FDV, kasneje pa tudi prodekan in predstojnik Obramboslovnega raziskovalnega centra Raziskovalnega in\xc5\xa1tituta za dru\xc5\xbebene vede. Leta 1999 je bil predsednik Strate\xc5\xa1kega sveta na Ministrstvu za obrambo Republike Slovenije. V \xc4\x8dasu 6. vlade Republike Slovenije je bil minister za obrambo Republike Slovenije. Danes je zaposlen kot redni profesor na FDV, v letih 2007-2011 pa je bil tudi dekan fakultete._NEWLINE_Doslej je objavil prek 400 znanstvenih, strokovnih in poljudnih \xc4\x8dlankov s podro\xc4\x8dij varnosti, miru, obrambe in re\xc5\xa1evanja konfliktov.'